**Записник са седмог састанка Радне групе поводом праћења и спровођења Акционог плана за спровођење иницијативе Партнерство за отворену управу у Републици Србији за период 2018-2020. године**

Састанак је одржан 11. децембра 2019. године у просторијама Министарства државне управе и локалне самоуправе у Дечанској улици бр.8 у 11.00 часова.

**Присутни:** Љиљана Узелац, Министарство државне управе и локалне самоуправе, Драгана Брајовић, Министарство државне управе и локалне самоуправе, Марија Петровић, Министарство државне управе и локалне самоуправе, Дара Гравара Стојановић, Министарство државне управе и локалне самоуправе, Иван Ковачевић, Министарство државне управе и локалне самоуправе, Ива Николић, Министарство државне управе и локалне самоуправе, Милош Дубајић, Министарство државне управе и локалне самоуправе, Славенка Мијушковић, Министарство трговине, туризма и телекомуникација, Владан Којанић, Министарство заштите животне средине, Душан Кузмановић, Министарство правде, Јелена Ђорић, Народна скупштина, Сузана Оташевић, Генерални секретаријат Владе, Данило Родић, Канцеларија за сарадњу са цивилним друштвом, Ружица Мачукат, Агенција за привредне регистре, Маријана Обрадовић, Агенција за борбу против корупције, Дејана Стевковски, Грађанске иницијативе, Сања Насевски, УНДП, Тања Максић, БИРН.

На почетку састанка Драгана Брајовић се обратила присутнима, наводећи да је циљ седмог састанка Радне групе разматрање спровођења активности из Акционог плана за период 2018-2020. У периоду који је претходио овом састанку свим члановима Радне групе достављен је извештај о спровођењу за који су прилоге доставиле институције надлежне за имплементацију обавеза.

Предлог Дневног реда:

1. Усвајање записника са шестог састанка Радне групе.
2. Разматрање напретка у вези са имплементацијом обавеза из АП за период 2018-2020.
3. Разно.

**Тачка 1.**

У вези са првом тачком дневног реда, Предлог записника са претходног састанка Радне групе, једногласно је усвојен.

**Тачка 2.**

У вези са другом тачком дневног реда, прешло се на представљање резултата по обавезама и надлежним институцијама.

**Тема: ОТВОРЕНИ ПОДАЦИ/ФИСКАЛНА ТРАНСПАРЕНТНОСТ**

**ОБАВЕЗА 1: Објављивање буџета на државном нивоу у машински читљивом формату – за спровођење ове обавезе задужено је Министарство финансија**

 Констатовано је да ова обавеза није испуњена у потпуности.

**ОБАВЕЗА 2: Израда Е-Календара јавних конкурса за финансирање пројеката и програма организација цивилног друштва из средстава буџета органа јавне управе Републике Србије – за спровођење ове обавезе задужена је Канцеларија за сарадњу са цивилним друштвом**

Данило Родић из Канцеларије за сарадњу са цивилним друштвом истакао је да је Канцеларија у фебруару прошле године објавила први календар конкурса, који је садржао око 780 конкурса објављених од стране државних органа за 2019. годину. С тим у вези приметан је висок проценат одазива органа у достављању тих података. До краја другог квартала 2020. године требало би да се створе техничке могућности како би органи могли да отпочну унос резултата спроведених конкурса. чиме ће Календар добити додатну вредност јер ће, поред благовременог информисања организација о роковима и динамици расписивања конкурса, омогућити праћење планираних и утрошених средстава намењених подршци организацијама цивилном друштва у току буџетске године.

**ОБАВЕЗА 3: Обезбеђивање доступности података о планираним и утрошеним средствима у оквиру локалних фондова за заштиту животне средине – за спровођење ове обавезе надлежно је Министарство заштите животне средине**

Владан Којанић из Министарства заштите животне средине информисао је присутне да је Правилник о обрасцу програма коришћења средстава буџетског фонда и извештаја о коришћењу средстава буџетског фонда, начину и роковима њиховог достављања, који је требало да буде донесен прошле године, донесен у новембру 2019. године. Правилник је био основ за покретање јавне набавке, такође у новембру 2019, за израду апликације за достављање програма и извештаја о коришћењу средстава локалних фондова за заштиту животне средине Кроз апликацију ће локалним самоуправама бити омогућено да пријављују информације о томе како троше средства која су додељена из буџета. До марта следеће године израда софтвера требало би да буде завршена и након тога одржане обуке за све кориснике.

**ОБАВЕЗА 4: Отварање података из конкурса за финансирање рада удружења и суфинансирање израде медијских садржаја од јавног интереса – за спровођење обавезе су задужени Министарство државне управе и локалне самоуправе и Канцеларија за ИТ и е-управу**

Констатовано је да, с обзиром на то да је у децембру 2018. године Влада донела Уредбу о ближим условима за израду и одржавање веб презентације органа, која у тачки 3. предвиђа обавезу органа да све објављено на сајтовима треба да буде у машински читљивом облику, активност 1. ове обавезе је испуњена, с тим што предстоји обавеза израде водича, што је планирано за други квартал 2020. године, имајући у виду да су још на снази Смернице за израду интернет презентација које донекле уређују то питање.

**ОБАВЕЗА 5: Израда претраживе Базе ОЦД (удружења, фондација и задужбина) у отвореном формату – за спровођење ове обавезе је задужена Канцеларија за сарадњу са цивилним друштвом**

 Данило Родић је навео да је Канцеларија у сарадњи са АПРом до сада поставила два сета података о структури цивилног друштва у Србији на Портал отворених података. Први сет постављен је 18. априла, а други 7. јуна текуће године.

На основу наведених података, а у оквиру Изазова отворених података, Catalyst фондација израдила је платформу Neprofitne.rs - онлајн платформу за оцену транспарентности и интегритета непрофитних организација. Платформа је замишљена са циљем да се рад ОЦД учини што транспарентнијим, пре свега донаторској заједници, и подразумева да ОЦД саме попуњавају профиле који су за сваку од њих креирани на основу података Канцеларије и АПРа.

 Родић је нагласио да, уколико се посматрају активности које су Акционим планом предвиђене за реализацију ове обавезе, она је испуњена у потпуности, јер су све активности спроведене. Међутим, у оквиру дефинисања саме обавезе предвиђена је и израда апликације путем које би:

- запослени у Канцеларији могли да претражују ОЦД према одређеним критеријумима, ради израде различитих анализа и извештаја, праћења трендова у цивилном друштву;

- заинтересоване стране, а пре свега сами представници цивилног друштва, државни органи и јединице локалне самоуправе, могли поручити Извештаје/показатеље о ОЦД према различитим критеријумима и резултате ових претрага преузети у машински читљивим форматима (open data).

Иако израда апликације није експлицитно наведена међу активностима, Канцеларија ће настојати да овај део обавезе реализује до истека важења актуелног Акционог плана.

**ОБАВЕЗА 6: Изменити Правилник о документацији која се прилаже у поступку регистрације медија у Регистар медија и технички унапредити приказ података у Регистру – за спровођење ове обавезе су задужени Министарство културe и информисањa и Агенција за привредне регистре**

С обзиром на то да је усвојен Правилник о документацији која се прилаже у поступку регистрације медија у Регистар медија који је припремило Министарство културе и информисања, Драгана Брајовић је констатовала да је тај део обавезе завршен. Ружица Мачукат из АПР-а информисала је присутне да је апликација стављена у продукцију 30. септембра 2019. Захваљујући овој апликацији јавно ће бити доступни следећи подаци о медијима: идентификациони подаци о даваоцу државне помоћи, односно о наручиоцу у поступку јавних набавки- матични број и назив; број, датум и назив одлуке о додели државне помоћи, односно број датум и назив одлуке о додели уговора у поступку јавних набавки; податак о износу државне помоћи, односно вредности уговора у поступку јавних набавки; биће омогућена објава документа, одлуке о додели државне помоћи, односно уговора у поступку јавних набавки.

**ТЕМА: ИНТЕГРИТЕТ ВЛАСТИ**

**ОБАВЕЗА 7: Помоћ и праћење процеса усвајања ЛАП - за спровођење обавезе је задужена Агенција за борбу против корупције**

Маријана Обрадовићје информисала присутне да је прва активност спроведена и да се Методологија за праћење и спровођење ЛАП-ова налази на сајту Агенције за борбу против корупције. Промовисана је у последњој недељи новембра.

Што се тиче других активности, оне су везане за пружање помоћи од стране Агенције јединицама локалне самоуправе за усвајање Локалних антикорупцијских планова и образовање тела за праћење спровођења тих планова. Агенција је дала у 2018. години дала пет грантова за пет невладиних организација које на терену раде заједно са локалним самоуправама. За сада је, само у једној локалној самоуправи, којој помажу невладине организације при изради Локалног антикорупцијског плана, окончан посао. У две локалне самоуправе ЛАП-ови су усвојени и остаје да се образују тела за праћење спровођења, а у последње две локалне самоуправе нису усвојени ни ЛАП-ови, нити тела за праћење. Овај процес би требало да се оконча до марта 2020.

Агенција редовно извештава о делу који је у вези са праћењем и спровођењем Акционог плана за поглавље 23.

**ОБАВЕЗА 8: Ажурирање бирачког списка - за спровођење обавезе задужено је Министарство државне управе и локалне самопураве**

Ива Николић из Министарства државне управе и локалне самоуправе информисала је присутне да су обе активности у оквиру ове обавезе реализоване. Успостављена је посебна страница у оквиру система Јединственог бирачког списка, тако да је уређена процедура подношења захтева од стране ДКП за гласање у иностранству грађана који живе изван Србије. Такође, успостављен је веб сервис за електронско повезивање Регистра матичних књига умрлих са Јединственим бирачким списком, што значи да сада бирачки списак добија електронске податке о преминулим лицима на дневном нивоу.

**ТЕМА: ЈАВНЕ УСЛУГЕ**

**ОБАВЕЗА 9: Поједностављење административних поступака и регулативе – еПАПИР – за спровођење обавезе задужен је Републички секретаријат за јавне политике**

С обзиром на то да је представница Републичког секретаријата за јавне политике била одсутна из оправданих разлога, ова обавеза није разматрана, с тим што је констатовано да је достављен посмени извештај који се налази у Годишњем извештају о спровођењу АП који ће бити објављен на сајту МДУЛС.

**ОБАВЕЗА 10: Успостављање Електронске огласне табле за све органе државне управе и локалне самоуправе - за спровођење обавезе задужено је Министарство државне управе и локалне самоуправе**

У тренутку, када се ова обавеза развијала, дошло се до закључка, да би најбоље било да се кроз измену Уредбе о канцеларијском пословању регулише обавеза органа, односно да се све оно што је орган у обавези да постави на физичку огласну таблу постави и на електронску.

Дара ГраваСтојановић из Министарства државне управе и локалне самоуправе истакла је да је план да се ова обавеза заврши у наредном периоду. Интензивирани су састанци Радне групе и оформљени су тимови за сваки од сегмената који се односе на измену Уредбе. Радна група је на основу предложених измена доставила коментаре, који ће у наредном периоду бити имплементирани у Предлог измењене уредбе. Након тога Предлог ће бити достављен релевантним институцијама ради давања мишљења.

**ТЕМА: ПРИСТУП ИНФОРМАЦИЈАМА**

**ОБАВЕЗА 11: Унапређење проактивне транспарентности – Информатора о раду за спровођење обавезе задужени су Министарство државне управе и локалне самоуправе и**  **Повереник за информације од јавног значаја и заштиту података о личности**

**ОБАВЕЗА 12: Измена закона о слободном приступу информацијама од јавног значаја - за спровођење обавезе задужено је Министарство државне управе и локалне самоуправе**

Обе обавезе се односе на измену Закона о слободном приступу информацијама од јавног значаја. Иван Ковачевић, из Министарства државне управе и локалне самоуправе, информисао је присутне да је 5.новембра 2019. објављен Нацрт закона**.** У поступку прибављања мишљења, због значаја области коју уређује, Нацрт закона је послат широком кругу државних органа и институција (укупно 26), а истовремено је упућен преко Министарства за европске интеграције и Европској Комисији. Нацрт је представљен и новом Поверенику за информације од јавног значаја и заштиту података о личности који је ступио на дужност у јулу 2019. године. Повереник је дао своје коментаре и захтеве, који се још увек разматрају. Планирано је да се ова обавеза реализује у другом кварталу 2020. године.

**ТЕМА: УЧЕШЋЕ ЈАВНОСТИ**

**ОБАВЕЗА 13: Подршка унапређењу сарадње органа јавне управе и организација цивилног друштва у процесу припреме, доношења и праћење примене прописа –за спровођење ове обавезе задужена је Канцеларија за сарадњу са цивилним друштвом**

Данило Родић, из Канцеларије за сарадњу са цивилним друштвом информисао је присутне да су обуке померене за почетак наредне године, с обзиром на то да је већ током 2019. године одржан читавспроведен циклус од 7 регионалних обука којима је обухваћено преко 120 представника локалних самоуправа, а које су имале за циљ јачање капацитета локалних самоуправа за сарадњу са ОЦД. Ове обуке су биле део Ссекторског програма стручног усавршавања запослених у локалним самоуправама и по обухвату учесника и тема готово су идентичне обукама које су планиране овом обавезом, те је процењено да би мотивисаност за учешће у њима као и њихов крајњи ефекат био врло неизвестан ако би се реализовало сходно предвиђеном календару из Акционог плана. Тачније, процењено је да би обуке већи учинак постигле уколико би се реализовале на почетку наредне календарске године када и органи и ОЦД још увек планирају своје активности.

Други део обавезе односи се на израда израду новог Приручника за примену са смерницамаСмерница за укључивање организација цивилног друштва у процес доношења прописа. Међутим, у међувремену, током 2018. и прве половине 2019. године, значајно је измењен правни оквир за учешће јавности, укључујући и организација организације цивилног друштва, и грађана у доношењу доношење прописа и јавних политика, тако да ће Канцеларија, уместо Приручника за примену Смерница, радити и на свеобухватном приручнику за учешће организације организација цивилног друштва и њихово укључивање у процесе одлучивања.припреме прописа и докумената јавних политика сходно новом правном оквиру у овој области.

 Оно што је додатно важно, јесте да је у оквиру ИПЕ, у финалној фази израда Пприручника за учешће у планирању, изради и праћењу јавних политика и прописа, за намењен органима јавне који би требало да послужиу као основа за развијање приручника намењеног ОЦД. органе јавне управе, за укључивање грађана. Дакле, биће покривен део који се односи на органе јавне управе. У току су преговори Канцеларије са организацијама цивилног друштва да се то ова активност заједнички реализује. Обавеза би требало да буде реализована до краја рока за спровођење Акционог плана.

**ОБАВЕЗА 14: Увођење законских основа и успостављање електронског система за е-грађанско изјашњавање - за спровођење обавезе задужени су Министарство државне управе и локалне самоуправе и Канцеларија за ИТ и електронску управу**

 Драгана Брајовић је констатовала да ова обавеза подразумева доношење Закона о референдуму и народној иницијативи. Од колега из Сектора за систем локалне самоуправе достављена је информација да је Министарство припремило Нацрт закона о референдуму и народној иницијативи и да је упућен Влади ради утврђивања предлога. Рок за завршетак ове обавезе је други квартал 2020. године.

**ОБАВЕЗА 15: Јачање транспарентности и партиципативности на седницама одбора Народне скупштине ван седишта - одговорна Народна скупштина**

 Јелена Ђорић из Народне скупштина навела је да је израда Портала у великој мери спроведена, док се потпуна реализација ове обавезе очекује у јануару месецу 2020. године (бета верзија је у фази тестирања).

 Друга активност, израда мапирања резултата свих седница ван седишта Народне скупштине завршена је и очекује се пуштање Портала.

 Израђене су интерне смернице у оквиру Народне скупштине које регулишу припрему и одржавање седница одбора ван седишта Народне скупштине. У оквиру веб сајта Народне скупштине постоји подстрана под називом „Сарадња са цивилним друштвом“ на којој је информација/позив свим заинтересованим организацијама цивилног друштва да доставе контакт податке и област деловања, да би сходно томе били обавештени о свом домену интересовања и деловања. Народна скупштина, у континуитету, ажурира списак организација цивилног друштва за сарадњу са Народном скупштином који је намењен секретарима одбора како би могли да контактирају организације цивилног друштва. Народна скупштина, у сарадњи и координацији са локалном самоуправом обавештава организације цивилног друштава и грађане о одржавању седница ван седишта Народне скупштине сходно њиховом исказаном интересовању за одређене области.

 Одржано је 11. седница одбора ван седишта Народне скупштине (за период од фебруара месеца 2018. године до новембра месеца 2019. године) на којима је примећено присуство већег броја организација цивилног друштва и то:

|  |  |
| --- | --- |
|  | * [Одбор за образовање, науку, технолошки развој и информатичко друштво](http://www.parlament.gov.rs/21._%D1%81%D0%B5%D0%B4%D0%BD%D0%B8%D1%86%D0%B0_%D0%9E%D0%B4%D0%B1%D0%BE%D1%80%D0%B0_%D0%B7%D0%B0_%D0%BE%D0%B1%D1%80%D0%B0%D0%B7%D0%BE%D0%B2%D0%B0%D1%9A%D0%B5%2C.33257.4140.html?loc_id=91), 12. фебруар 2018. године, Сврљиг;
* Одбор за привреду, регионални развој, трговину, туризам и енергетику, 17. јул 2018. године, Суботица;
* Одбор за финансије, републички буџет и контролу трошења јавних средстава, 18. јул 2018. године, Суботица;
* Одбор за финансије, републички буџет и контролу трошења јавних средстава, 18. септембар 2018. године, Лесковац;
 |

* Одбор за финансије, републички буџет и контролу трошења јавних средстава, 28. фебруар 2019. године, Бања Лука;
* Одбор за финансије, републички буџет и контролу трошења јавних средстава, 30. и 31. мај 2019. године (једна седница која је трајала два дана), Крушевац;
* Одбор за финансије, републички буџет и контролу трошења јавних средстава, 5. и 6. септембар 2019. године (једна седница која је трајала два дана), Зрењанин;
* Одбор за пољопривреду, шумарство и водопривреду, 27. септембар 2019. године, Врање;
* Одбор за пољопривреду, шумарство и водопривреду, 17. октобар 2019. године, Стара Планина,
* Одбор за финансије, републички буџет и контролу трошења јавних средстава, 31. октобар 2019. године и 1. новембар 2019. године (једна седница која је трајала два дана), Чачак;
* Одбор за људска и мањинска права и равноправност полова, 15. новембар 2019. године, Панчево.

 На седницама Народне скупштине одржаним у Панчеву и Зрењанину примећен је велики број организација цивилног друштва.

 Народна скупштина улаже напоре да ојача двосмерну комуникацију јер је свесна значаја који организације цивилног сектора имају у остваривању партиципативне демократије.

 Дејана Стевковски, Грађанске иницијативе, навела је да би Народна скупштина требало да води евиденцију о присутности представника организација цивилног друштва на седницама Скупштине ван седишта.

 Након представљања резултата по обавезама и надлежним институцијама, Драгана Брајовић је информисала присутне да се на основу прилога надлежних органа ради на табеларном годишњем извештају о спровођењу Акционог плана који ће свим члановима Радне групе бити достављен ради давања коментара, пре него што буде објављен на сајту МДУЛС. Такође је навела да почетком следеће године улазимо у нови циклус израде акционог плана када ће се оформити и нова радна група. У нади да ће се постићи континуитет када је у питању чланство у радној групи, МДУЛС ће свим релевантним странама доставити захтев за именовање представника за чланове радне групе. Нова радна група ће, поред израде акционог плана, преузети и праћење имплементације актуелног акционог плана.

 На крају састанка, Драгана Брајовић се захвалила свим присутнима. и нагласила да ће извештај бити на сајту пре Нове године.

Састанак је завршен у 12.30 часова.